
ΑΝΑΚΟΙΝΩΣΗ
Ε.Σ.Α.μεΑ.: Ενημερωτικές δράσεις Νοεμβρίου από την Πανελλήνια Ομοσπονδία Ατόμων με Σκλήρυνση Κατά Πλάκας   
Η Πανελλήνια Ομοσπονδία Ατόμων με Σκλήρυνση Κατά Πλάκας (ΠΟΑμΣΚΠ) διοργανώνει τον Νοέμβριο μια σειρά διαδικτυακών ενημερωτικών δράσεων (webinar), με κεντρικό μήνυμα: «ΕΝΗΜΕΡΩΝΟΜΑΙ - ΣΥΖΗΤΩ - ΕΝΔΥΝΑΜΩΝΟΜΑΙ»
Οι δράσεις αποσκοπούν στην έγκυρη ενημέρωση, στην υποστήριξη και στην ενεργό συμμετοχή των ατόμων με Σκλήρυνση κατά Πλάκας σε ζητήματα που αφορούν την υγεία και την καθημερινότητά τους. Παράλληλα, απευθύνονται στις οικογένειες, στους φροντιστές τους και σε κάθε ενδιαφερόμενο.
Οι θεματικές που θα αναπτυχθούν είναι:
Παρασκευή 6 Νοεμβρίου 2026 | Ώρα 18:00
• ΣΚΠ και Ουρολογικά προβλήματα: ενημέρωση και συζήτηση για συμπτώματα που επηρεάζουν την καθημερινότητα και την ποιότητα ζωής.
Παρασκευή 13 Νοεμβρίου 2026 | Ώρα 18:00
• Εγγραμματοσύνη Υγείας: εκπαίδευση, κατανόηση της πληροφορίας και ενεργός συμμετοχή στις αποφάσεις για την υγεία μας.
Παρασκευή 27 Νοεμβρίου 2026 | Ώρα 18:00
• ΣΚΠ και Γυναίκα: ανάγκες υγείας, προκλήσεις και υποστήριξη σε κάθε στάδιο της ζωής.
Επισυνάπτεται το πρόγραμμα του πρώτου webinar.που θα διεξαχθεί την Παρασκευή 6 Νοεμβρίου 2026 στις 18:00 με διαδικτυακή παρακολούθηση εδώ https://www.huanet.tv/webinar-poamskp_1 




Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

